
Da li je dozvoljena trgovina muzičkim instrumentima?


* 
* 
* 
* 
* 
* 
* 

 
Je li dozvoljeno prodavati muzičke instrumente?

Ebu Umama, radijallahu anhu, izjavio je da je ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, jednom prilikom rekao: ”Nemojte prodavati muzičke instrumente, i nemojte ih kupovati, i nemojte nikoga poučavati da na njima svira! Nema nikakvog dobra u trgovini muzičkim instrumentima, a zarađivanje je na njima zabranjeno. ”


“Sljedeći ajet: ‘Ima ljudi koji kupuju lehvel-hadis, da bi, ne znajući koliki je to grijeh, s Allahovog puta odvodili .. .’ (Lukman, 6) objavljen je u vezi s muzičkim instrumentima”, govorio je Umama.249


**Propisi u vezi s poglavljem** 


**Prvo**, izraz lehvul-hadis, spomenut u ajetu odnosi se na muzičke instrumente. Tumačeći navedeni ajet, Ibn Mesud, radijallahu anhu, tri se puta zakleo: “Tako mi Onoga pored Koga nema drugog boga, ovaj se ajet odnosi na muziku.”250 I stoga treba znati da je zabranjeno trgovati muzičkim instrumentima.


**Drugo**, imam je El-Bejheki u svome djelu Es-Sunen, 10/223, naslovio poglavlje: Grijeh profesionalnog pjevača ili pjevačice koji su poznati po pjevanju.


O takvima imam Šafi veli: “Od njih se ne prihvata svjedočenje, jer se bave zabranjenom razonodom koja je slična laži. Onaj ko se bavi pjevanjem smatra se bezumnikom koji uništava svoju muževnost. I čovjek koji je zadovoljan upotrebom muzičkih instrumenata nipodaštava taj grijeh, makar ga i ne dopuštao direktno.”


**Treće**, trgovina muzičkim instrumentima danas je svakodnevnica, a pjevanje je postala ***[nauka](https://pitajucene.com/search/nauka/questions/ "Pretraži pitanja o nauci")*** koji se izučava u školama, na institutima i univerzitetima. Za pjevačicu se kaže da je umjetnica, a za pjevača da je umjetnik. Skoro da nema radiostanice koja ne emitira muziku i pjesme, Allah nas sačuvao od smutnje!


**Četvrto**, navedeni Ebu Umamin, radijallahu anhu, ***[hadis](https://pitajucene.com/search/Hadis/questions/ "Pretraži pitanja o hadisima")*** jasan je dokaz da je upotreba muzičkih instrumenata zabranjena. To je pitanje detaljno obradio imam Ibn Kajjim el-Dževzijja u djelima Igasetul-lehfan i El-Kelamu ala mes’eletis-sema, a te njegove izvanredne studije treba svakako pročitati.


 


\_\_\_\_\_\_\_\_\_\_\_\_  

Iz knjige “Enciklopedija Zabrana u Islamu 2. dio”  

Naslov originala: “Mewsua’tul-menahiš-šeri’jjeti fi sahihis-sunnetin-nebevijjeti ”  

Autor: ***[Selim el-Hilali](https://pitajucene.com/search/Selim+el-Hilali/answers/ "Pretraži odgovore od šejh Selim el-Hilali")***  

Preuzmite pdf knjigu na ovom linku:  

<https://pitajucene.com/wp-content/uploads/2019/09/Enciklopedija-zabrana-u-islamu-2.pdf>


